Poolenisti mulla alla mattunud, kuid siiski veel  aimatava munakivisillutisel jooksid edasi-tagasi natuke kasimatu välimusega lapsed. Nende vanemad, kes end veel pikkpinkide jaoks liiga nooreks ja tänaval jooksmise jaoks juba liiga vanaks pidasid tegid näo, nagu oleks tibatillukeste kööktubade koristamise pärast ilmtingimata vaja aknad seliti valla lüüa ja koridoris asuva veekraani kallal käia iga pisimagi kopsikutäie pärast. Noh, vahel oli kopsik kahe käimise vahepeal pisut nagu tolmuseks saanud ja seepärast võttis vee järel käimine õige mitu korda rohkem aega  kui tavaliselt . Muudkui loputa teist ja küüri … ega siis samal ajal kurdiks ega keeletuks jäädud ja nii juhtus ühtelugu, et mõni ema oma veemannerguga ukse vahel kõõlus ja kord laste, kord vanakest pole jutukatkeid pillas.